ΜΠΑΚΙ ΧΑΝΜΑ
Συγγνώμη που άργησα, λοχαγέ.
Θέλεις να γνωρίσω κάποιον;
Ποιος είναι αυτός, λοιπόν;
Ένα είδος ανθρώπου που δεν έχεις ξαναδεί.
Λοχαγέ,
όλοι κάτι ανάλογο ήταν.
Έχω συνηθίσει αυτούς τους τύπους.
Θα σου κάνω μία ερώτηση.
Ποιο είναι το πιο δυνατό ζώο όλων των εποχών;
Με ρωτάς στα σοβαρά;
Προφανώς όχι ο Γιούτζιρο Χάνμα.
Η τίγρη της Σιβηρίας; Το λιοντάρι; Τι εννοείς;
Όχι το πιο δυνατό στη Γη. Το πιο δυνατό όλων των εποχών.
Πώς; Τι παιχνίδι είναι αυτό;
Απάντα στην ερώτηση.
Εννοείς τους δεινόσαυρους; Τα μαμούθ;
Είναι ο δεινόσαυρος.
Και ο πιο δυνατός δεινόσαυρος;
Λοχαγέ...
Απάντησε στην ερώτηση.
Ο T-Rex;
Λέγεται "Τυραννόσαυρος" νομίζω.
Αφού δεν μπορώ να διαβάσω αγγλικά.
ΑΝΔΡΑΣ; Ή ΤΕΡΑΣ;
Ποιος είναι;
Ένας άνδρας πιο δυνατός από τον T-Rex.
Βασικά, θα τον αποκαλούσα ένα "αρσενικό".
Αυτό είναι... Αυτό είναι δεινόσαυρος, έτσι;
T-Rex δεν είναι αυτός;
Ο δυναμίτης θα τον αποκάλυψε.
Το ορυκτό αλάτι είναι καλό συντηρητικό,
αλλά έχει διατηρηθεί σε εξαιρετική κατάσταση.
Κι αυτός εκεί είναι άνθρωπος.
Ναι, δεν υπάρχει αμφιβολία γι' αυτό.
Αλλά πώς εξηγείται αυτό;
Τι σημασία έχει;
Είναι αυτό που φαίνεται.
Υπήρχαν άνθρωποι εκείνη την εποχή;
Κι αυτό τι σημασία έχει;
Προφανώς αυτός έζησε τότε.
Φαίνεται σαν να επιτίθεται στον T-Rex.
Όμως...
δεδομένου του μεγέθους του, δεν είναι δυνατόν.
Μάλλον θα αντέδρασε έτσι έντονα όταν του επιτέθηκε.
Ακόμα κι αν ισχύει αυτό, είχε τρομερά κότσια.
Τι κάνουμε τώρα;
Είναι απίστευτο εύρημα.
Θα μιλήσουμε με το αρχηγείο.
Εκτιμώ ιδιαιτέρως την ανακάλυψη αυτού του απίστευτου ευρήματος.
Για να είμαι ειλικρινής, μου προκαλεί ρίγος.
Ευχαριστούμε, κύριε.
Ούτε εμείς ξέρουμε τι να σκεφτούμε γι' αυτήν την ανακάλυψη.
Συμφωνώ.
Θεωρούμε πως οι άνθρωποι εμφανίστηκαν πριν επτά εκατομμύρια χρόνια.
Ποιος θα φανταζόταν ότι ζούσε κατά την ιουρασική περίοδο.
Περιττό να σας πω ότι αυτό δεν μπορεί να δημοσιοποιηθεί.
Κάτι τέτοιο θα ανέτρεπε όλες τις σύγχρονες θεωρίες.
Θα είχε τεράστιο αντίκτυπο.
Οι όποιες πληροφορίες πρέπει να δημοσιοποιηθούν σταδιακά.
Θα τον επαναφέρουμε, σωστά;
Μη λες χαζομάρες, Άλεν!
Δεν πρόκειται για τεχνητή αναπνοή σε κάποιον που πήγε να πνιγεί.
Θα μπορούσε να γίνει κάτι τέτοιο;
Το έτος 2000...
στο Νέο Μεξικό, ο καθηγητής Ράσελ Μπρέλαντ ανακάλυψε
μικροσκοπικές σταγόνες νερού σε κομμάτι ορυκτού άλατος 250 εκατομμυρίων ετών.
Αφού κατάφερε να τις απομονώσει,
βρήκε ότι ήταν θαλασσινό νερό 250 εκατομμυρίων ετών.
Επιπλέον, οι μικροοργανισμοί από τότε είχαν διατηρηθεί σε άψογη κατάσταση.
Τους έβαλε σε ιδανικό περιβάλλον,
με κατάλληλα θρεπτικά συστατικά, ερεθίσματα και σωστή θερμοκρασία.
Και 120 μέρες αργότερα,
αναβίωσαν όλοι, μέχρι και τον τελευταίο.
Εννοείτε ότι δεν είχαν πεθάνει;
Δεν θα μπορούσαν να χαρακτηριστούν ζωντανοί.
Αλλά ούτε είχαν πεθάνει
Ήταν σε αναμονή
για τις ιδανικές συνθήκες, επί 250 εκατομμύρια χρόνια.
Λόγω του άλατος.
Το στρώμα ορυκτού άλατος πάχους 1.000 μέτρων
προστάτευσε τους μικροοργανισμούς από τη φθορά του χρόνου.
Άρα θεωρητικά είναι εφικτό
να επαναφέρουμε τον Πικλ στη ζωή.
Άλεν!
Η επαναφορά στη ζωή είναι κάτι που αφορά τον Θεό.
Δείξε λίγο σεβασμό.
Μα ήταν αμοιβάδες ενώ αυτός άνθρωπος.
Σαν να συγκρίνουμε ποδήλατο με διαστημόπλοιο.
Αυτή είναι η κατάλληλη παρομοίωση.
Μα πώς θα χειριστείς τη διαφορά ανάμεσά τους;
Μ' αυτό εδώ και αυτό, φυσικά.
Διαφορετικά, το διαστημόπλοιο και το ποδήλατο είναι απλώς οχήματα.
Σήμερα είναι η 91η μέρα
του εγχειρήματος επαναφοράς του Πικλ απ' τον καθηγητή Πέιν.
Αμέτρητα ηλεκτρόδια παλμών έχουν τοποθετηθεί στον Πικλ.
Κι αφού ο Πικλ ζούσε κατά την ιουρασική περίοδο,
η θερμοκρασία στο εργαστήριο έχει προσαρμοστεί αναλόγως.
Πολλή ζέστη.
Ο Πικλ έχει βυθιστεί σε διάλυμα παρόμοιο με τα σωματικά του υγρά.
Κι αυτή η συσκευή μιμείται τέλεια τον κύκλο της παλίρροιας
και τον καρδιακό παλμό της μητέρας που δίνει ζωή.
Αλλά τίποτα απ' αυτά δεν έχει ξυπνήσει τον Πικλ.
Η δοκιμή αυτή είναι αποτυχία.
Αηδία.
Μακάρι να 'χα μια μπριζόλα.
Θα είμαι ο πρώτος άνθρωπος...
ή το πρώτο ον στα χρονικά...
Θα 'μαι το πρώτο αρσενικό που θα φάει T-Rex!
Αδύνατον...
Ο μυϊκός ιστός του T-Rex
και ο ιστός που βρέθηκε στο στομάχι του ταυτίζονται
Αυτό μπορεί να σημαίνει μόνο ένα πράγμα.
Ο T-Rex ήταν το θήραμα του Πικλ!
Αυτό το πράγμα ζυγίζει πάνω από δέκα τόνους, άρα μια...
Τα διακόσια γραμμάρια δεν θα κάνουν διαφορά.
Μπριζόλα από Τυραννόσαυρο!
Μάλιστα... Μοιάζει με μοσχάρι;
Όχι, ίσως με αρνί;
Ή ίσως με τη φάλαινα που έφαγα στην Ιαπωνία;
Τέλος πάντων, έχει λίγο ινώδη υφή, αλλά είναι αρκετά καλό.
Ξυπνώντας από τον βαθύ ύπνο διάρκειας 200 εκατομμυρίων ετών,
ο άνδρας έμεινε άναυδος.
Αυτό που είδε ήταν ένα πολύ μυστηριώδες θέαμα.
Ευθείες γραμμές που κρέμονταν κάθετα.
Έναν τοίχο γεμάτο έντονα φώτα.
Κάτι κύκλους.
Κάτι διάφανο.
Όλα αυτά που αντίκριζε
ήταν πράγματα που δεν υπήρχαν στο πρόσφατο, για εκείνον, παρελθόν.
Μέσα σε ένα πέπλο μυστηρίου,
αναγνώρισε μόνο ένα πράγμα.
Μια μυρωδιά.
Ναι, αυτό ήταν κάτι γνώριμο.
Κι ερχόταν από εκείνο το πέρασμα.
Οι άνθρωποι σε κίνδυνο δεν σκέφτονται.
Άπειρες σκέψεις προκύπτουν ταυτόχρονα χωρίς κάποια συγκεκριμένη σειρά.
Ο Πικλ!
Είναι τεράστιος!
Ξύπνησε; Μα δεν ξύπνησε με όσα κάναμε!
Ξέρει ότι έκλεψα λίγο T-Rex!
Ένα πραγματικό τέρας!
Έχω μόνο ένα κοπίδι.
Αδύνατον! Δεν θα νικήσω!
Θα πεθάνω ακαριαία! Ό,τι κι αν έχω!
Υπάρχει ένα πιστόλι στο συρτάρι.
Θα νικήσω μ' αυτό;
Δεν νομίζω!
Είναι προφανές!
Θα με χτυπήσει αμέσως!
Δεν ξέρει τι 'ναι πιστόλι!
Φυσικά και ξέρει. Είναι θηρίο!
Αποκλείεται! Βάζει τα 150 γραμμάρια στο στόμα με τη μία;
Επιπλέον, δεν το μασάει καν.
Κοιτάει! Με εχθρότητα;
Μια στιγμή. Τι; Τι κάνει;
Νομίζει ότι είμαι τροφή;
Δεν με θεωρεί εχθρό του!
Ή ίσως δεν είμαι κατάλληλη τροφή.
Ξέρει ότι θα 'χω άθλια γεύση.
Δόξα τω Θεώ!
Είναι και ξεφτίλα.
Αλλά για κάθε ενδεχόμενο...
Καλού κακού.
Ως εκπρόσωπος των πολιτισμένων ανθρώπων,
θα ξεκαθαρίσω ένα πράγμα σ' αυτόν τον τύπο.
Μισό λεπτό. Τι κάνει ο τύπος εδώ πέρα;
Μήπως ψάχνει κάτι;
Μια στιγμή. Γιατί με κοιτάζει έτσι;
Τι; Είναι θυμωμένος... Μου γρύλισε;
Στάσου! Μια στιγμή!
Τι είναι; Πες μου!
Τι θέλεις; Τι είναι;
Σταμάτα! Ακίνητος!
Σταμάτα! Πικλ, Σταμάτα!
Κρατάω πιστόλι! Εντάξει; Το ξέρεις;
Αποκλείεται να με καταλαβαίνει!
Να πυροβολήσω; Πού όμως;
Στα πόδια του!
Αυτό θα τον τρομάξει!
Τι;
Το όπλο, ένα προϊόν του πολιτισμού,
έριξε τρεις φορές στη γυμνή σάρκα του.
Εσύ... Εσύ φταις!
Οι σφαίρες των 9 χιλιοστών δεν διαπέρασαν
τους κοιλιακούς μύες του ιουρασικού πολεμιστή, Πικλ.
Για τον Άλεν, που είχε σοκαριστεί,
αυτό ήταν το μεγαλύτερο σοκ της βραδιάς.
Αυτό είναι παραφροσύνη!
Γιατί είμαι μόνος μου;
Γιατί είμαι μόνος τη νύχτα στο εργαστήριο;
Σαν ταινία τρόμου επιστημονικής φαντασίας!
Αυτό ήταν. Η ζωή μου τελειώνει εδώ.
Κάτσε, μήπως...
μου ζητάει κάτι;
Αυτό είναι. Κάτι ζητάει.
Κάτι θέλει.
Θέλει κάτι να κάνω.
Σε κάθε περίπτωση, δεν θα σκοτώσει...
Ξέχασα...
ότι είναι...
σαν άγριο θηρίο.
Ότι μπορεί να με σκοτώσει ακόμα και πάνω στο παιχνίδι.
Όπως και να 'χει, πρέπει να φτάσω εκεί.
Θα κρυφτώ εδώ μέσα.
Να βιαστώ... Πρέπει να βιαστώ.
Είναι πολύ αργά πια.
Τι;
Μια στιγμή.
Μόλις κατάφερα να τον παγιδεύσω;
Τον εγκλώβισες;
Καταλαβαίνω γιατί έχετε μείνει έκπληκτος.
Αλλά είναι αλήθεια.
Το γεγονός ότι ο Πικλ αναστήθηκε
και τελικά κατέληξε να εγκλωβιστεί στον θάλαμο ψύξης.
Και να υποθέσω πως εσύ κάλεσες
όλο αυτό το εξωφρενικό πλήθος.
Ναι, ήταν δική μου απόφαση.
Τι περίμενες να κάνουν;
Θα καταλάβετε όταν τον δείτε.
Τι θα καταλάβω;
Τα πέντε περιπολικά σίγουρα δεν είναι υπερβολική αντίδραση.
Τι χαζός που είσαι.
Με όλον τον σεβασμό,
σε ό,τι αφορά τον Πικλ,
τώρα ξέρω περισσότερα από εσάς, καθηγητή.
Οι σφαίρες κάνουν γκελ στο σώμα του.
Πέρα από αυτό, μου πέταξε τις σφαίρες και με χτύπησε στον ώμο.
Ούτε ρίπτης του μπέιζμπολ δεν το κάνει αυτό!
Τα πέντε περιπολικά ίσως να μην αρκούν.
Δεν έχει και πολλή σημασία τώρα.
Πώς;
Συγγνώμη.
Ελέγξαμε την κάτοψη του κτιρίου και εντοπίσαμε τον θάλαμο ψύξης.
Θα κάνουμε έφοδο τώρα,
αλλά είναι πιθανό να μην τον συλλάβουμε ζωντανό.
Τι; Δεν μπορείτε να το εννοείτε αυτό.
Δεν θα τα καταφέρετε.
Εσύ ποιος είσαι;
Είμαι ο Άλμπερτ Πέιν.
Αν είναι δυνατόν,
δεν περίμενα ποτέ να συναντήσω έναν νομπελίστα εδώ.
Είμαι...
Αφήστε τις συστάσεις για αργότερα.
Σας το λέω για το καλό σας.
Ζητήστε να έρθει ο στρατός αμέσως.
Δεν θέλω να αγνοήσω έναν νομπελίστα,
αλλά μου είπαν ότι ο δράστης είναι ένας μόνο.
Μπορεί να 'χει τη δύναμη και το σθένος ενός θηρίου,
αλλά δεν είναι κάτι παραπάνω.
Πότε μεταμορφώθηκε αυτό το τέρας σε Κινγκ Κονγκ;
Αναρωτιόμουν πώς θα 'πρεπε να περιγράψω αυτόν τον άνδρα.
Το Κινγκ Κονγκ πάντως
είναι σίγουρα κατάλληλη παρομοίωση.
Επικοινωνήστε με το αρχηγείο.
Ζητήστε ενισχύσεις. Είκοσι άντρες...
Όχι, 30!
Καλέστε τον στρατό αμέσως!
Είναι επείγον!
Είναι εξοργισμένο.
Ο λόγος που ζει,
η τροφή του,
και η υπερηφάνεια του...
Έχει εξοργιστεί που του έκλεψαν
τον αντίπαλό του.
Η αστυνομία ενημέρωσε τον στρατό ότι ένοπλος τρομοκράτης μπήκε
στη μονάδα απομόνωσης πυρηνικών αποβλήτων.
Ο στρατός ήταν πρόθυμος να συμμετάσχει.
Κι αυτό επειδή...
ήταν η τέλεια ευκαιρία να δοκιμάσουν
ένα νέο όπλο που βρισκόταν σε στάδιο εξέλιξης.
Η ψευδής σας αναφορά για ένοπλο τρομοκράτη σε πυρηνική μονάδα
είναι αδικαιολόγητη.
Πάντως τώρα που βλέπω την κατάσταση,
έχει σίγουρα την καταστροφική δύναμη ενός βομβιστή αυτοκτονίας.
Αλλά ακόμα κι αν είναι σαν τον Κινγκ Κονγκ,
είναι άοπλος.
Γιατί δεν τον σκοτώνετε;
Έχετε απόλυτο δίκιο,
αλλά δεν έχουμε χρόνο τώρα για εξηγήσεις.
Μόνο ένα πράγμα είναι σίγουρο.
Αυτός ο άνδρας έχει ανεκτίμητη αξία για ολόκληρο το ανθρώπινο είδος.
Αυτός ο γυμνός βάρβαρος είναι, από μια άποψη,
πιο πολύτιμος από τον πρόεδρο οποιασδήποτε χώρας.
Κι εσείς έχετε ανεκτίμητη αξία για το ανθρώπινο είδος.
Αφού είστε νομπελίστας, θα δεχτώ το αίτημά σας.
Θα τον πιάσουμε χωρίς να τον βλάψουμε!
Η Μηχανή Μάχης Πολλαπλών Χρήσεων, η ΜΜΠΧ,
θα τεθεί σε λειτουργία επίσημα του χρόνου.
Γι' αυτό, ο χειριστής της τα τελευταία δυόμισι χρόνια
τη χρησιμοποιεί στην καθημερινότητά του.
Εξαιτίας αυτού, τη χρησιμοποιεί για να κάνει τα πάντα.
Μπορεί να τιθασεύσει πολλά λιοντάρια μαζί,
να διαλύσει στρατιωτικά οχήματα
ακόμα και να πλέξει μ' αυτήν.
Μα γιατί δεν φεύγει από εκεί;
Υπερασπίζεται κάτι.
Τι υπερασπίζεται;
Πιθανότατα...
"Πιθανότατα";
Μάλλον...
"Μάλλον";
Την εποχή του.
"Εποχή";
Ποια εποχή, καθηγητή Πέιν;
Βλέπετε...
Ποια εποχή, καθηγητή;
Υπερασπίζεται τη δική του εποχή...
"Τη δική του εποχή";
Ενάντια στη δική μας εποχή.
Έσπασε τη θωράκιση με μια γροθιά!
Πλάκα μου κάνεις!
Τον λαιμό του!
Σιγά μην τον πιάσουμε ζωντανό!
Θα με σκοτώσει!
Τον λαιμό του!
Τι;
Μα γίνεται αυτό;
Να τα βάλει με όλες τις ένοπλες δυνάμεις,
με τον πιο ισχυρό στρατό που υπάρχει, τις ένοπλες δυνάμεις των ΗΠΑ...
ένα και μόνο θηρίο;
Ένα πλάσμα τα 'χει βάλει μαζί τους;
Με άρματα τελευταίας τεχνολογίας.
Με στρατιωτικά ελικόπτερα.
Με οπλισμένα στρατεύματα.
Είναι αποδεκτό αυτό;
Λοχαγέ, τον εντοπίσαμε.
Και βέβαια όχι.
Σταματήστε.
Επιστρέφω αμέσως.
Τι; Λοχαγέ!
Ο στρατιώτης ένιωθε ντροπή, περπατώντας μέσα στο αποτρόπαιο θέαμα.
Είδε ότι τα σύγχρονα όπλα ήταν ανίσχυρα μπροστά σε ένα δυνατό άτομο.
Ως στρατιώτης που 'ξερε από όπλα...
Ως άντρας,
και ως αρσενικό,
ένιωθε κάτι περισσότερο από σεβασμό.
Για πρώτη φορά απ' τη στιγμή που ξύπνησε ο Πικλ,
είδε μάτια που δεν είχαν εχθρότητα.
Θέλω να σε μάθω καλύτερα.
Φυσικά, δεν καταλάβαινε λέξεις.
Ακόμα κι έτσι όμως, υπήρχε επικοινωνία.
Πάμε
εκεί που υπάρχουν κι άλλοι σαν εσένα.
Στην Ιαπωνία.
Ο Πικλ έβαλε πλώρη για την Ιαπωνία.
Υποτιτλισμός: Μυρσίνη Κορομάντζου